West Quoddy itsasargia

West Quoddy itsasargia, Quoddy Head State Park-en (Lubec, Maine) dago eta Ameriketako Estatu Batu kontinentaleko ekialdeeneko puntua da. 1808an eraiki zen bertan, Campobello irlaren eta Lubec-en arteko itsasartean itsasontziak gidatzeko.1820an laino-adarra erantsi zitzaion. Gaur egungo dorrea, marra zuri-gorri bereizgarriekin, 1858an eraiki zen. 1988an automatizatu zen.

Itsasargia ondare historikoa izendatu zuten 1980an.

 Azalpena 
Itsasargia West Quoddy lurmuturrean eraikita dago, Lubecen hego-ekialdean dagoen ekialdeko penintsula. Penintsulak, Lubec eta Campobello irlaren artean dagoen itsasartearen bidez, sarbidea ematen du Kanadako Passamaquoddy badiara eta St. Croix ibaira. Penintsularen zatirik handiena Quoddy Head State Park babestutako eremuaren parte da.

Gaur egungo itsasargiaren eremua dorre batek, antzinako zaindariaren etxea, zerbitzuen eraikinak eta erregai-biltegiak osatzen dute. Dorrea zirkularra da eta 15 m-ko luzera du. Argiak, hirugarren ordenako Fresnel lente batek handitua, 18 itsas miliako irismena du. Dorrea adreiluz eraikita dago, eta marra zuri-gorri horizontalak txandakatuz margotuta dago.

Egun garai bateko itsasargizainaren etxea bisitarien harrera-gunea da.

 Erreferentziak